Kar 20 jaar gelede gesteel, nou gevindDié motor is 20 jaar gelede gesteel (Foto: Verskaf) Die polisie het Donderdag ’n motor wat 20 jaar gelede gesteel is, in Mpumalanga teruggekry. Volgens A.O. Mmako Mophiring, polisiewoordvoerder, het die polisie die N3 naby Balmoral, Mpumalanga, gepatrolleer toe hulle ’n verdagte grys Mercedes‑Benz-sedan opgemerk het. Hulle het die motor gestop. “Hulle het die besonderhede van die voertuig gesirkuleer en gevind dat dit in 2002 in Pinetown as gesteel aangemeld is,” bevestig Mophiring. ’n 31-jarige verdagte is in hegtenis geneem vir die besit van ’n vermoedelik gesteelde voertuig. Die voertuig is gekonfiskeer. Die verdagte sal na verwagting Vrydag in die landdroshof in Harrismith verskyn.